Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Зоран Стојанов со службена легитимација број 0005 Дијана Димковска со службена легитимација број 0023 и Мијалче Стојанов со службена легитимација 0008, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Штип со седиште на ул.,, Партизанска,, бр. 31 А застапуван од овластениот стручниот работник Демирша Османов, со овластување бр.01-57/1 од 14.01.2022 година,со Записник ИП1 број 16-182 од 6.04.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020,311/2020,163/2021 и 294/2021) го донесе следното

**Р Е Ш Е Н И Е**

Се наредува на Виктор Горгиевски, В.Д. Директор на ЈУ Меѓуопштенски центар за социјална работа Штип (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Во случај кога Центарот поставува старател за посебни случаи, со донесеното решението да го задолжува старателот да достави извештај по завршената работа, односно по завршување на постапката, како и тогаш кога тоа тој ќе го побара, согласно член 151 став 1 и2 од Законот за семејството.

 2. Центарот да бара извештај во случај кога старателот не му доставува извештај за својата работа и за преземените мерки и активности за заштита на интересите на лицето под старателство, за текот и исходот од постапката во која го застапувал, согласно член 151 и член 173 од Законот за семејството.

 **Рокот за извршување на изречената инспекциска мерка изнесува 30 дена од приемот на решението и постојано.**

 3. Раководното или друго овластено лице во Центарот,се задолжува веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки определени за отстранување на констатираните неправилности во работата на Центарот, согласно член 334 став 4 од Законот за социјалната заштита .

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Зоран Стојанов со службена легитимација број 0005 Дијана Димковска со службена легитимација број 0023 и Мијалче Стојанов со службена легитимација 0008 изврши редовен инспекциски надзор над субјектот на инспекциски надзор, ЈУ Меѓуопштински центар за социјална работа Штип со седиште на ул.,,Партизанска,, бр.31А, Штип застапуван од од овластениот стручниот работник Демирша Османов, со овластување бр.01-57/1 од 14.01.2022 година и состави Записник бр.16-182 од 06.04.2022 година, во кој се констатирани недостатоци и неправилности во постапка за ставање под старателство на малолетни лица без родителска грижа, старателство над лица на кои им е одземена или ограничена деловната способност, старател за посебен случај и преземање на потребните мерки за остварување на целите на старателството.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-182 од 06.04.2022 година .

 Инспектори за социјална заштита:

 **Зоран Стојанов , главен инспектор**

 **Дијана Димковска, инспектор**

 **Мијалче Стојанов,инспектор**